**Redaktionel tekst om Naturens Dag 2020**

***Brug tekst og fotos som det passer i jeres medier. Formålet er, at I kan inspirere jeres foreninger og klubber til at være med på Naturens Dag 2020.***

**Vær med til at invitere danskerne ud på naturoplevelser**

Naturens Dag er Danmarks Naturfredningsforening og Friluftsrådets årlige mærkedag for naturoplevelser. Formålet er at få danskerne ud i naturen og opleve, hvad den kan byde på. Både børn og voksne skal være med.

Vi er overbeviste om, at børn, der bruger naturen, er sundere og gladere, og vokser op som ansvarlige voksne, der benytter og beskytter naturen. En Gallup-undersøgelse viser, at danske børn kun er halvt så meget ude som deres forældre og bedsteforældre var som børn.

Naturens Dag er blevet fejret i mere end ti år over hele landet. Sidste år med 360forskellige arrangementer; fisketure, vild madlavning, fuglesafari og meget andet.

Sidste år deltog ca. 250.000 danskere på de store og små arrangementer over hele landet og via dagpleje, vuggestue, børnehave eller skole i ugen op til Naturens Dag.

”*Dagen var en øjenåbner for naturens mange værdier. Deltagerne fik vist nogle muligheder i naturen, som vil blive brugt fremover.*

Tidligere arrangør

Naturens Dag er støttet af Nordea-fonden.

**Årets tema**  
Årets tema er ”Vild i naturen”, og kan inspirerer til emner vedrørende den vilde natur, vilde aktiviteter i naturen mv.  
Vær vild i naturen eller bliv vildt interesseret i svampe, dyr eller planter. Bliv vild med at klatre i træer og vild med at møde vilde dyr i naturen. Far vild i naturen og find sammen igen. Oplev natur, hvor du er vildt langt fra alt og nyd den vilde stilhed og storhed. Skab mere vild natur hvor du bor eller i naturen - det hjælper den vilde mangfoldighed.

Man kan lade jer inspirere af årets tema, når man laver et arrangement, men det er ikke et krav. Det vigtigste er, at man er med til at bringe flere danskere ud i naturen.

**Synlighed for jeres lokale foreninger og klubber**På Naturens Dag har I chancen for at nå ud til flere med lige netop jeres friluftsinteresse. Det store og landsdækkende fokus på oplevelser i naturen fik sidste år ca. end 250.000 børn og voksne ud. Friluftsrådet og Danmarks Naturfredningsforening står for en omfattende markedsføring og pressekampagne, der betyder, at rigtig mange danskere får øjnene op for Naturens Dag og søger mellem alle arrangementerne på hjemmesiden [www.naturensdag.dk](http://www.naturensdag.dk).

*”Vi er ved at have bidt os fast i danskernes bevidsthed. Vi er med igen næste år”.*

Tidligere arrangører

*”Vores forening er nystartet, og det har været en god anledning til at øge vores synlighed og hverve nye medlemmer”.*

Naturens Dag er for mange foreninger en anledning til at synliggøre den lokale natur, få nye medlemmer og møde mennesker med interesse i friluftsliv. Over 80% af arrangørerne fortæller, at de bruger dagen til at synliggøre deres forening og øge interessen for den lokale natur, og halvdelen fremhæver, at de bruger dagen til at hverve medlemmer og skabe nye samarbejdsmuligheder fx med andre organisationer, kommunen eller lodsejere.

**Modtag en deltagerpakke**Det er vigtigt, at jeres arrangementer bliver tilmeldt på [www.naturensdag.dk](http://www.naturensdag.dk), så I kan få tilbud om materialepakken med synligheds- og aktivitetsmaterialer.

**CITATER**”Vi vil gerne favne bredt og vise hele paletten inden for friluftsliv og naturoplevelser, og vi synes, at årets tema ”Mærk naturen” giver mange muligheder for aktiviteter. Der er både plads til de helt langsomme aktiviteter, hvor sanserne kommer i spil og de vilde oplevelser med fuld fart”, siger Jan Ejlsted, direktør i Friluftsrådet.

”Naturens Dag viser, at danskerne elsker at komme ud i naturen og få oplevelser sammen. Og derfor er der behov for Naturens Dag. Vi er utrolig glade for det enorme engagement fra frivillige og foreninger, som gør Naturens Dag til en mulighed”, siger Jan Ejlsted, direktør i Friluftsrådet.

”En dag med åbent hus i naturen er en god måde at give flere lyst til friluftsliv på. Det inspirerer ikke bare på Naturens Dag, men også resten af året. Mange arrangører ser det som en mulighed for at dele deres friluftsinteresse og give gode oplevelser videre, og det er også en måde skabe synlighed om sin forening eller klubs aktiviteter og tilbud” siger Jan Ejlsted, direktør i Friluftsrådet.

**Tilmeld jeres arrangement**

Uanset om jeres arrangement er en stille to-timers tur for 25 mennesker eller en kæmpe, dagslang sammenkomst med et væld af aktører og aktiviteter, vil det glæde os at se jer på listen over naturtilbud den 13. september. I tilmelder jer på [www.naturensdag.dk](http://www.naturensdag.dk). Tilmeldingsmodulet åbner 15. maj.

**Eksempel på nyhedshistorie om Naturens Dag**

**Giv en god naturoplevelse videre på Naturens Dag**

**Inviter lokalbefolkningen ud i naturen: På fisketur, på fuglekig, til orienteringsløb eller til en gang pandekager over bål. Årets tema er Vild i naturen, og alle kan være med.**

Naturens dag er en landsdækkende mærkedag for naturoplevelser og friluftsliv. Ved at deltage i Naturens Dag får [foreningen] mulighed for at blive synlig i lokalområdet, skabe interesse for den lokale natur og få nye samarbejdspartnere.

Den 2. søndag i september er det Naturens Dag, den årlige mærkedag for vores natur. Her inviterer foreninger, museer, kommuner, naturvejledere og mange andre, danskerne ud på oplevelser i naturen. I år er det Naturens Dag søndag d. 13. september 2020.

Det er Friluftsrådet og Danmarks Naturfredningsforening, der sætter den overordnede ramme for Naturens Dag og sørger for det landsdækkende fokus, men alle foreninger inviteres med til at arrangere naturoplevelser for børn og voksne.

**Giv en god naturoplevelse videre**Det er nemt at byde ind med arrangementer på Naturens Dag. Allerede nu kan foreninger registrere arrangementer på [www.naturensdag.dk](http://www.naturensdag.dk), og her kan alle, der vil ud i naturen, søge blandt de mange oplevelser.

Arrangører kan få tilsendt en arrangørpakke med PR-materialer, synlighedsmaterialer, børneaktiviteter o.l.  
Danmarks Naturfredningsforening og Friluftsrådet sørger for omfattende landsdækkende markedsføring og PR for Naturens Dag og de mange arrangementer.

”Sådan en dag med åbent hus i naturen er en god måde at give flere lyst til friluftsliv på. Det inspirerer ikke bare på Naturens Dag, men også resten af året. Mange arrangører ser det som en mulighed for at dele deres friluftsinteresse og give gode oplevelser videre, og det er også en måde skabe synlighed om sin forening eller klubs aktiviteter og tilbud” siger Jan Ejlsted, direktør i Friluftsrådet.

Sidste år deltog ca. 250.000 danskere på Naturens Dag i ugen op til.

**Sådan er du med**

* Planlæg et arrangement, der viser jeres friluftsaktivitet. I kan lave arrangementet alene eller sammen med andre foreninger, kommunen mv.
* Lad jer gerne inspirere af årets tema ”Vild i naturen”.
* Registrer arrangementet på [www.naturensdag.dk](http://www.naturensdag.dk)
* Vælg om I vil modtage en arrangørpakke med f.eks. banner, T-shirts og børnespil til jeres arrangement.
* Lav PR lokalt for jeres arrangement.

På hjemmesiden [www.naturensdag.dk](http://www.naturensdag.dk) kan I også finde inspiration til jeres arrangementer

**MERE INFO**

[www.naturensdag.dk](http://www.naturensdag.dk) under ”Viden” finder du f.eks. rapporten fra Gallup om børns brug af naturen og et temanummer om børn i naturen.

Mangler du materiale eller lign. kan du kontakte konsulent Sune Møller Petersen, e-mail: smp@friluftsraadet.dk, tlf.: 24 67 66 43.